
Ministru kabineta sēdes protokollēmums

Konceptuālais ziņojums "Ministru kabineta rīkojuma projekts "Par konceptuālo ziņojumu "Par augstākās izglītības institucionālo finansēšanu"""

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai. 
· 3. Pieņemt zināšanai, ka Izglītības un zinātnes ministrija līdz 2024. gada 1. augustam noslēgs deleģēšanas līgumu ar Vidzemes Augstskolu par mikrokvalifikāciju izmēģinājumprojekta valsts lietišķo zinātņu augstskolās, valsts lietišķo zinātņu universitātēs, mākslu un kultūras universitātēs un valsts un valsts augstskolu dibinātās koledžās koordinēšanu un rezultātu izvērtēšanu līdz 2027. gada 31. decembrim.
· 4. Izglītības un zinātnes ministrijas padotībā esošajām augstskolām un attiecīgajām nozaru ministrijām mēneša laikā pēc konceptuālā ziņojuma "Par augstākās izglītības institucionālo finansēšanu" (turpmāk – ziņojums) atbalstīšanas Ministru kabinetā iesniegt Izglītības un zinātnes ministrijai nodomu vēstuli par attiecīgās augstskolas vai attiecīgās ministrijas nozares augstskolu dalību institucionālā finansējuma izmēģinājumprojektā, informāciju par atbilstību kritērijiem un sasniedzamos rezultātus.
· 5. Izglītības un zinātnes ministrijai pēc ziņojuma apstiprināšanas Ministru kabinetā nekavējoties sagatavot un iesniegt Ministru kabinetā tiesību aktu projektus par to augstskolu dalību institucionālā finansējuma izmēģinājumprojektā, kas atbilst kritērijiem un ir gatavas uzsākt institucionālā finansējuma izmēģinājumprojekta ieviešanu no 2024. gada 1. septembra, neatkarīgi no finansējuma gala sadales.
· 6. Izglītības un zinātnes ministrijai divu mēnešu laikā pēc ziņojuma apstiprināšanas izvērtēt pieteikumus par dalību institucionālā finansējuma izmēģinājumprojektā un  piedāvātos institucionālā finansējuma izmēģinājumprojekta uzsākšanas termiņus un iesniegt apstiprināšanai Ministru kabinetā laika grafiku un finansējuma sadali (atbilstoši pieejamam finansējumam) valsts augstskolu dalībai institucionālā finansējuma izmēģinājumprojektā 2024. un 2025. gadā.
· 7. Izglītības un zinātnes ministrijai, sadarbojoties ar Kultūras ministriju, sagatavot un izglītības un zinātnes ministram līdz 2024. gada 1. augustam iesniegt noteiktā kārtībā Ministru kabinetā tiesību aktu projektu par grozījumiem Ministru kabineta 2006. gada 12. decembra noteikumos Nr. 994 ''Kārtība, kādā augstskolas un koledžas tiek finansētas no valsts budžeta līdzekļiem'', paredzot lielāku svaru absolventu kritērijam.
· 8. Pieņemt zināšanai, ka Izglītības un zinātnes ministrija līdz 2024. gada 1. augustam noslēgs deleģēšanas līgumu ar Latvijas Studentu apvienību par nacionālās studējošo, absolventu un bez diploma eksmatrikulēto aptaujas koncepcijas izstrādi un sadarbībā ar Latvijas Studentu apvienību īstenos nacionālo studējošo, absolventu un bez diploma eksmatrikulēto aptauju līdz 2024. gada 31. decembrim.

